Ego Galterius Dei gratia Eduensis episcopus, ego Hugo decanus Eduensis, cum capitulo, notum fieri volumus tam futuris quam presentibus, quod Guillermus miles de Millire Cuciaci prepositus, Guillermo filio suo presente et laudante, in perpetuum donavit et precise quitavit Raimundo de Draceio et heredibus suis in alodio, quicquid ipse Guillermus infra claustrum sancti Nazarii habebat, in perpetuum pacifice possidendum, excepta domo illa in qua Robertus aurifaber manet, in qua dictus Raimundus VI denarios censuales habet. Volentes ut ea que per manum nostram fiunt in sua firmitate permaneant, ad petitionem ipsius Guillermi et prefati Raimundi, sigillorum nostrorum impressionibus presentem cartulam firmari fecimus. Acta sunt hec Edue in consistorio sancti Lazari, anno Dominice incarnationis Mº CCº Iº. Huic facto interfuerunt Humbertus de Bussuil, Galterus de Alereio, Guillemus viarii, Bernardus Constantini, Hylio, Bernardus de Torceio, Hugo de Lucenai, Hugo de Draceio, Hugo de Roclena, Petrus de Rebello, Pasquelinus, Teobaldus forestarius.